भारतीय सेना ने नर्सिंग कोर्स के लिए मांगे आवेदन, इस तरह करें अप्लाई  
भारतीय सेना ने नर्सिंग कोर्स के लिए मांगे हैं आवेदन.
ऑनलाइन किए जाने हैं आवेदन.
चयनित उम्मीदवार को नर्सिंग सर्विस में किया जाएगा कमीशन.
भारतीय सेना ( Indian Army) ने अपने नर्सिंग कॉलेजों में चार साल के बीएससी नर्सिंग (BSc Nursing) कोर्स के लिए आवेदन मांगे हैं. गौरतलब है कि चयनित उम्मीदवारों को सेना के साथ एक बॉन्‍ड पर हस्ताक्षर करने होंगे कि वे सेना की नर्सिंग सर्विस में सेवा देंगे. भारतीय सेना के नोटिस के मुताबिक  नर्सिंग का प्रशिक्षण पूरा करने के बाद उम्मीदवारों को सेना की नर्सिंग सर्विस ( Military Nursing Service) में कमीशन किया जाएगा. आवेदन जमा करने की अंतिम तारीख 2 दिसंबर है. बता दें कि रजिस्ट्रेशन के लिए आवेदन शुल्क 750 रुपये है. सेना के सभी कॉलेजों में नर्सिंग सीटों की कुल संख्या 220 है जिसके लिए आवेदन मांगे गए हैं. एएफएमसी पुणे, सीएच (ईसी) कोलकाता, आईएनएचएस अश्विनी, एएच (आर एंड आर) नई दिल्ली, सीएच (सीसी) लखनऊ और सीएच (एएफ) बेंगलुरू सेना के नर्सिंग कॉलेज हैं जहां उम्मीदवारों को दाखिला दिया जाएगा.